1995 թ. հունիսի 5-ին՝ առավոտյան, Ռուսական թանգարանից առևանգվեց Միխայիլ Վրուբելի՝ «Սատանան և Հրեշտակը՝ Թամարայի հոգու հետ» կտավը՝ պրոֆեսոր Աբրահամյանի հավաքածուից: 1891 թ. արված այս կտավը Լերմոնտովի՝ «Դև» պոեմի պատկերավորումն է: Ինչպես այն ժամանակ հայտնեց Հայաստանի մշակույթի նախարարությունը, կտավի մոտավոր գինը կազմում էր մի քանի հարյուր հազար ամերիկյան դոլլար, ու այն ապահովագրված չէր: Գողության փաստի հիման վրա, բնականաբար, հարուցվեց քրեական գործ, իսկ կտավի վերստեղծված տարբերակն ու նկարագրությունն ուղարկվեցին Հայաստանի բոլոր մաքսային ծառայություններ: